**Ο ικετευτικός λόγος του Πρίαμου(486-506)**

        Ο Πρίαμος στοχεύει στο συναίσθημα και θέλει να συγκινήσει τον Αχιλλέα.

Θυμίζει στον Αχιλλέα τον πατέρα του και αναφέρει ότι ο Πηλέας είναι σε καλύτερη θέση αφού περιμένει το γιο του να γυρίσει( στίχοι 491-492): επική

ειρωνεία.Αναφέρεται στα βάσανα του και τονίζει τα λύτρα που έφερε για να πάρει το νεκρό σώμα του γιου του.Του ξαναθυμίζει τον πατέρα του και φτάνει στο σημείο να φιλάει το χέρι του ανθρώπου σκότωσε τα παιδιά του.

**Αποδοχή της ικεσίας- Ο λόγος του Αχιλλέα(507-551)**

      Ο Αχιλλέας συμπονά τον Πρίαμο και σε μια συγκλονιστική σκηνή οι δύο άντρες ξεσπάνε σε κλάματα ο καθένας για το δικό του καημό: αντιπολεμικό μήνυμα του Ομήρου: οι συνέπειες του πολέμου είναι άσχημες για νικητές και νικημένους.

      Ο Αχιλλέας θαυμάζει την ψυχική δύναμη του Πρίαμου που ήρθε μόνος του ως το στρατόπεδο των Αχαιών. Προσπαθεί να παρηγορήσει τον Πρίαμο.

Και ο Πρίαμος και ο Πηλέας πέρασαν στη ζωή τους και καλές και κακές στιγμές.

Ο Αχιλλέας λέει δύο μεγάλες αλήθειες: α) οι θρήνοι είναι ανώφελοι και ο άνθρωπος πρέπει να έχει υπομονή β) ο πόνος είναι στοιχείο αναπόσπαστο από την ανθρώπινη ζωή. Ο Αχιλλέας ευσπλαχνίζεται τον Πρίαμο και αυτό δηλώνει οτι έχει αποδεχτεί τον πόνο ως αναπόσπαστο στοιχείο της ανθρώπινης ζωής και επομένως έχει συμβιβαστεί με την ιδέα του θανάτου του Πάτροκλου.

**Η ΙΚΕΣΙΑ**

Ο Πρίαμος κατά την ικεσία φιλάει τα ανδροφόνα χέρια του Αχιλλέα, αναφερόμενος στο θάνατο των παιδιών του και κυρίως του Έκτορα, προβάλλει το δικό του πόνο ενώ συγχρόνως απευθύνεται στην ευαισθησία του Αχιλλέα σε σχέση με την πατρική αγάπη και το γήρας. Αξίζει να προσεχθούν η στάση και τα λόγια του γέρο Πρίαμου, η αναγνώριση της αξίας του αντιπάλου και η δημιουργία της συγκινησιακής ατμόσφαιρας, που οδηγεί σε επιτυχία την ικεσία. Είναι αξιοσημείωτο για τον αναγνώστη ότι μπορεί να εμπλακεί σε συναισθηματικά συμμετέχοντας στον πόνο και το κλάμα και των δύο δρώντων προσώπων της σκηνής της ικεσίας, καθώς κλαίνε ο καθένας για δικό του λόγο, μεν Πρίαμος για τον Έκτορα, ο δε Αχιλλέας για τον Πάτροκλο και ενθυμούμενος το γέροντα πατέρα του. Έτσι αναδεικνύεται ως αξία ο σεβασμός στο γήρας, στα καλά γεράματα.